Russnlusta
Des Wuat Russenluster oda Russnbian, auch Russnlampn odar aa russischa Lusta, bezeichnet im estareichischn Sprochgebrauch de Raumbeleichtung mit aana (Glüh)birn, de wos in aana aafoch Fossung ohne iagndaan Laumpnschiam direkt am Stromkawe vom Plafoo owehängt.

De Bezeichnung nimmt den im Hochdeitschn Lüster (österreichisch: Luster) g'haaßanan Kronleuchter und wertet eahm daunn o: aussadem sogt ma in da Weana Mundoat „etwas russisch machen“, waunn maraa Oawei nua schlampat bzw. nua provisorisch tuat. Ma kau owa min Wuart „Russenluster“ aa de (augnummane ) spartanische Mewlaasch von an russischn Haushoit maanan. Im Weana Dialekt-Lexikon wirz mit „nackte Glühbirne“ (nokate Birn) erklärt.

Am End vom 19. Joahhundat woa de Bezeichnung „russisches Licht“ aa iwlich fia de elektrischn Laumpn, de wos noch de Entwiaf vom russischn Eafinda Pawel Nikolajewitsch Jablotschkow heagstöötn wuan san. Es kennt sei, doss des aa beitrogn hod, doss da Begriff Russnlusta entstaundn is.

Beleg 

Kultur (Österreich)
Artikel auf Wienerisch